ROMÂNIA

JUDEŢUL MUREŞ Vizat,

PRIMĂRIA COMUNEI Secretar general delegat,

ACĂŢARI Jozsa Ferenc

P R O I E C T D E H O T Ă R Â R E

privind aprobarea Planului de dezvoltare a serviciilor sociale la nivelul UAT Comuna Acățari, județul Mureș

Având în vedere:

-Referatul de aprobare al Primarului comunei Acățari nr. 5933/21.08.2025;

-Raportul de specialitate al Compartimentului Asistență Socială nr. 5942/21.08.2025;

Ținând cont de prevederile:

-art. 9 alin. (1) lit. e), art. 10 alin. (4) lit. e), alin. (12) din Legea nr. 197/2012 privind asigurarea calității în domeniul serviciilor sociale, cu modificările și completările ulterioare;

-HG nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calității în domeniul serviciilor sociale, cu modificările și completările ulterioare;

-Ordinul nr. 1040/6296/2024 pentru aprobarea modelului-cadru al planului de dezvoltare a serviciilor sociale;

-Legea nr. 292/2011 a asistenței sociale, cu modificările și completările ulterioare;

-Legea nr. 52/2003 privind transparența decizională în administrația publică, actualizată;

-Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

În temeiul art. 129 alin. (1), alin. (2) lit. d) și alin. (7) lit. b), art. 139 alin. (1), art. 196 alin. (1) lit. a) și art. 197 alin. (1-4) din Ordonanța de Urgență nr. 57/2019 privind Codul Administrativ, cu modificările și completările ulterioare,

 P r o p u n e:

Art. 1. Se aprobă Planul de dezvoltare a serviciilor sociale la nivelul UAT Comuna Acățari, județul Mureș, potrivit anexei care face parte integrantă din prezenta hotărâre.

Art. 2. Primarul Comunei Acățari, prin aparatul de specialitate, va aduce la îndeplinire prevederile prezentei hotărâri.

Art. 3. Comunicarea și aducerea la cunoștință publică se vor face conform competențelor, prin grija Secretarului general delegat al UAT Comuna Acățari, în termenul prevăzut de lege.

 Primar,

 Osvath Csaba

 ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

 Nr. 5933/ 21 august 2025

**REFERAT DE APROBARE**

privind aprobarea Planului de dezvoltare a serviciilor sociale la nivelul UAT Comuna Acățari, județul Mureș

 Având în vedere Raportul de specialitate întocmit de Compartimentul Asistență Socială, în conformitate cu prevederile Legii nr. 292/2011 a asistenței sociale, cu modificările și completările ulterioare, art. 9 alin. (1) lit. e), art. 10 alin. (4) lit. e), alin. (12) din Legea nr. 197/2012 privind asigurarea calității în domeniul serviciilor sociale, cu modificările și completările ulterioare, precum și a Ordinului 1040/6296/2024 pentru aprobarea modelului-cadru al planului de dezvoltare a serviciilor sociale, supun spre dezbatere și aprobare Consiliului Local al UAT Comuna Acățari, Proiectul de hotărâre referitor la aprobarea Planului de dezvoltare a serviciilor sociale pentru perioada 2025–2030.

PRIMAR,
Osváth Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

 Nr. 5942 / 21 august 2025

RAPORT DE SPECIALITATE

privind aprobarea Planului de dezvoltare a serviciilor sociale la nivelul UAT Comuna Acățari, județul Mureș

Conform prevederilor Legii nr. 292/2011 a asistenței sociale, sistemul național de asistență socială reprezintă ansamblul de instituții, măsuri și acțiuni prin care statul, reprezentat de autoritățile administrației publice centrale și locale, precum și societatea civilă, intervine pentru prevenirea, limitarea sau înlăturarea efectelor temporare ori permanente ale situațiilor care pot genera marginalizarea sau excluziunea socială a persoanei, familiei, grupurilor ori comunităților.

Conform art. 112 și 113 din Legea nr. 292/2011 a asistenței sociale, cu modificările și completările ulterioare, în domeniul organizării, administrării și acordării serviciilor sociale, autoritățile administrației publice locale au atribuții privind asigurarea pachetului minim de asistență socială și administrarea și acordarea beneficiilor de asistență socială și a serviciilor sociale.

Planul de dezvoltare a serviciilor sociale este întocmit cu respectarea principiilor calității în domeniul serviciilor sociale și în concordanță cu politica națională și sectorială în domeniul asistenței sociale, conform Legii nr. 197/2012 privind asigurarea calității în domeniul serviciilor sociale, cu modificările și completările ulterioare.

Față de cele menționate mai sus, propun Consiliului Local al Comunei Acățari spre analiză și adoptare proiectul de hotărâre privind aprobarea Planului de dezvoltare a serviciilor sociale la nivelul UAT Comuna Acățari, județul Mureș.

 Compartimentul asistență socială,

 Kiss Eva